5. ΝΟΜΟΣ 5435 της 3/11 Μαΐου 1932 Περί εφαρμογής της Κυριακής αναπαύσεως εις τα κρεοπωλεία των πόλεων Αθηνών και Πειραιώς και τα φαρμακεία Θηβών. Άρθρον 1 «Κατά τας Κυριακάς τα κρεοπωλεία των Αθηνών και Πειραιώς παραμένουν κλειστά καθ’ όλην την ημέραν. Τα κρεοπωλεία όμως των συνοικισμών Ν. Κοκκινιάς, Δραπετσώνος, και Ταμπουρίων δύνανται, κατόπιν αποφάσεως του υπουργού Εθνικής Οικονομίας, δημοσιευομένης εν τη Εφημερίδι της Κυβερνήσεως, να παραμένουν ανοικτά κατά τας Κυριακάς μέχρι της 2 μ.μ. ώρας και εις χρονικάς περιόδους οριζομένας δια των εν λόγω αποφάσεων». Ετροποποιήθη ως άνω δια του άρθρ. 4 εδ. 2 του ν. 5598 (15.Αδ.1) περί των ποινικών συνεπειών της παραβάσεως του άρθρ. 4 του ν. 5598 βλ. άρθρ. 12 του Α.Ν. 547 (15.1β.4). Άρθρον 2 1.Εξαιρετικώς δύναται να επιτραπή το άνοιγμα των παραλιακών κρεοπωλείων Πειραιώς καθ’ ωρισμένας ώρας της Κυριακής, προς εξυπηρέτησιν των αναγκών του λιμένος και προμήθειαν του στρατού, του στόλου, ή άλλων δημοσίων οργανισμών. 2.Η κατά την προηγουμένην παράγραφον εξαίρεσις συγχωρείται μόνον εις περίπτωσιν 15.Κ.γ.3-5 Ειδικές Εφαρμογές Κυριακής Αργίας 30 εκτάκτου ανάγκης, και κατόπιν ειδικής εκάστοτε αδείας της επιθεωρήσεως εργασίας και εφ’ όσον, κατά την κρίσιν ταύτης, είναι αδύνατος ο από της προηγουμένης εφοδιασμός. 3.Εν τη αδεία της επιθεωρήσεως εργασίας ορίζονται τα κρεοπωλεία εις τα οποία επιτρέπεται το άνοιγμα, ως και αι ώραι καθ’ ας θέλουν παραμείνει ταύτα ανοικτά κατά τας Κυριακάς. 4.Εν η περιπτώσει καθίσταται αδύνατον, λόγω αιφνιδίας ανάγκης, να ζητηθή η άδεια της επιθεωρήσεως εργασίας προ του ανοίγματος του κρεοπωλείου, ο καταστηματάρχης υποχρεούται ν’ ανακοινώση τούτο εγγράφως, εφ’ απλού χάρτου, εις την επιθεώρησιν εργασίας άμα τω ανοίγματι αυτού. Άρθρ.3.-(Κατηργήθη δια του άρθρ. 3 Νόμ. 2855/1954, καθιερωθείσης δι’ αυτού ολοκληρωτικής Κυριακής αργίας δια τα φαρμακεία της πόλεως Θηβών, πλην του διημερεύοντος φαρμακείου, όπερ παραμένει ανοικτόν καθ’ όλην την ημέραν και την νύκτα). Άρθρ.4.-Πάσα παράβασις των διατάξεων του παρόντος διώκεται αυτεπαγγέλτως ή επί τη μηνύσει των επιθεωρητών ή εποπτών εργασίας ή των αστυνομικών οργάνων ή παντός υπαλλήλου ή εργάτου και πάσης επαγγελματικής οργανώσεως τιμωρείται δε δια προστίμου (200-2000 δραχμών) ή κρατήσεως μέχρι 30 ημερών, εν υποτροπή δε δι’ αμφοτέρων των ποινών τούτων. Αι σχετικαί μηνύσεις εκδικάζονται δι’ απ’ ευθείας κλήσεως. Περί της εβδομαδιαίας αναπαύσεως του κατωτέρου υγειονομικού προσωπικού και των οδηγών ταξί βλ. άρθρ. 1 παρ. 3 και άρθρ. 2 παρ. 3 Α.Ν. 199 (15.Βα.1). Δια το προσωπικόν ξενοδοχείων βλ.άρθρ.10 Α.Ν. 394 (τ. 18). Δια το προσωπικόν των εν Ελλάδι εκδιδομένων ημερησίων εφημερίδων, άρθρ. 37 Α.Ν. 1092 (τ. 18). Δια την επιμέτρησιν των χρηματικών ποινών, βλ. Α.Ν. 110/1945 και άρθρ. 57 και 474 του Νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28, 80 και 84,1). 